
«Երևանի թռչնաբուծական ֆաբրիկա» ԲԲԸ-ն ու ընկերության տնօրեն Խաչիկ Խաչատրյանն
ընդդեմ §Ժողովուրդ թերթի խմբագրություն¦ ՍՊԸ-ի և լրագրող Սոնա Գրիգորյանի

1. ՓԱՍՏԵՐԸ

«Երևանի թռչնաբուծական ֆաբրիկա» ԲԲԸ-ն և ընկերության տնօրեն Խաչիկ Խաչատրյանը դիմել են Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարան ընդդեմ §Ժողովուրդ թերթի խմբագրություն¦ ՍՊԸ-ի և լրագրող Սոնա Գրիգորյանի՝ կապված §Ժողովուրդ¦ օրաթերթում 11.12.12թ.-ին տպագրած «Հայտնի օլիգարխին տուգանել են ժամկետանց ձվեր վաճառելու համար» հոդվածի հետ: Հայցվորները գտնում են, որ վիճահարույց հոդվածով խախտվել է Խաչիկ Խաչատրյանի պատիվը և արժանապատվությունը և  ընկերության գործարար համբավը: Հայցապահանջով խնդրել են դատարանին պարտավորեցնել տպագրել հերքում, ինչպես նաև բռնագանձել 3 մլն դրամ վիրավորանքի և զրպարտության դիմաց: Դատավարության նախապատրաստական փուլում ներկայացվել է միջնորդություն հայցի ապահովման միջոցներ կիրառելու մասին, ըստ որի պահանջվել է 3 մլն դրամի չափով արգելանք դնել պատասխանողների գույքի կամ դրամական միջոցների վրա, ինչպես նաև արգելել  պատասխանող լրատվամիջոցին օրաթերթում կամ այլ լրատվական միջոցներով լուսաբանել դատական վեճի առարկա խնդիրը և դատական վեճի հետագա ընթացքը: Դատարանը 10/01/2013թ.-ին կայացրել է որոշում միջնորդության կապակցությամբ, որով բավարարել է գույքի վրա արգելանք դնելու մասով միջնորդությունը, սակայն մերժել է ֆինանսական միջոցների վրա արգելանք դնելու, ինչպես նաև դատական վեճի առարկա խնդիրը և դատական վեճի ընթացքը լուսաբանելը արգելելու մասին պահանջները: Իր որոշումը դատարանը պատճառաբանել է հետևյալ կերպ. 

§…կայացվելիք դատական ակտի կատարումը, դատարանի համոզմամբ, հայցվորների պահանջված հայցի ապահովման միջոցներից, կարող է ապահովել պատասխանողներին պատկանող գույքի վրա արգելանք դնելու միջոցով: Այսինքն, միայն պատասխանողներին պատկանող գույքի վրա արգելանք դնելը սույն դեպքում բավարար է, որպեսզի դատական ակտի կատարումը չառանա անհնարին կամ չդժվարանա:
Իսկ պատասխանողներին մինչև վեճի ավարտը §Ժողովուրդ¦  օրաթերթում կամ այլ լրատվական միջոցներով սույն գործով քնարկվող խնդիրը, այդ թվում նաև դատական վեճի ընթացքը լուսաբանելը որևէ կերպ չի կարող անհնարին դարձնել կամ դժվարացնել սույն քաղաքացիական գործով կայացվելիք դատական ակտի կատարումը, ուստի դատարանը գտնում է, որ հայցվորների միջնորդությունը…ենթակա է մերժման, քանի որ նշված մասերով միջնորդությունը չի բխում…հայցի ապահովման կիրառման անհրաժեշտության էությունից և դրա կիրառման նպատակահարմարությունից¦:
	
	Հարց.

Իրավաչա՞փ է արդյոք դատարանի որոշումը

